stanford-oval/wikipedia huggingface dataset:
TCS
TCS בישראל

TCS פועלת בישראל מאז חודש יוני 2005. מנכ"ל החברה בישראל מאז 2022 הוא חן קמר, ששימש כמנהל פיתוח עסקי של החברה בניו יורק במשך 8 שנים לפני כן. בישראל החברה משתפת פעולה עם השירות הציבורי במספר תחומים, אך גם עובדת עם חברות בתחומי בנקאות ופיננסים, תחבורה, הובלה, הייטק, ייצור וקמעונאות, במטרה לספק להן שירותים טכנולוגיים שישפרו את פעילותן.
באפריל 2014 החלה החברה פרויקט רחב היקף להחלפת מערכות המחשוב של בנק יהב במערכת BaNCS, מערכת מחשוב בנקאית מתוצרת החברה המשרתת כיום כ-30% מבעלי חשבונות הבנק בעולם. בינואר 2017 הופעלה המערכת בבנק. החברה עבדה ועובדת עם מגוון חברות גלובליות בישראל ביניהם ניתן למנות את אפל, מיקרוסופט, HP Indigo, אל על, בנק יהב, בנק הפועלים, צים, משרדי ממשלה ועוד שורה ארוכה של חברות בארץ ובעולם.
בשנת 2019 זכתה החברה במכרז של משרד האוצר להקמתה של לשכת שירותי מחשוב בנקאיים, שמטרתה הגברת התחרות בתחום הבנקאות בישראל, באמצעות הוזלת חסמי הכניסה הטכנולוגיים להקמתו של בנק חדש. הלשכה החלה לפעול בשנת 2021, ולקוח ראשון שלה הוא הבנק הדיגיטלי ONE ZERO שמשתמש בין היתר בפלטפורמת הבנקאות הממוחשבת של החברה. לקוח נוסף הוא אגודת האשראי "אופק". החברה לוקחת חלק גם בפרויקט "נימבוס", מעבר פעילות משרדי הממשלה לשירותי הענן של גוגל והיא עוסקת בעיקר בתהליך של ניהול והתאמת המידע לפלטפורמה החדשה.
בשנת 2023 החלה TCS בפרויקט של איתור והאצת סטארט-אפים ישראלים בתחום הרכב והאוטו-טק עם חברת "יגואר לנד רובר" הבינלאומית, כחלק מהרצון לשלב טכנולוגיות מתקדמות במערכות הרכב והייצור השונות שלה. הפרויקט מובל על ידי הרשת הבינלאומית של החברה לאיתור והצמחה של טכנולוגיות חדשות ברחבי העולם TCS COIN (Co-Innovation Network).
נכון ל־2023 TCS מעסיקה כ־1,200 עובדים בארץ ובעולם שמפוזרים בין משרדי החברה בירושלים, בפתח תקווה והודו.
בתחילת 2023 שר הכלכלה והתעשייה ניר ברקת ביקר במשרדי הנהלת החברה בהודו כחלק מביקור מדיני, ובמסגרתו נתן משנה תוקף לחשיבות פעילותה של TCS בישראל.
הערות שוליים

↑  "TCS becomes the world's second-most valuable IT services brand, here's what helped the company 'beat' IBM". The Times of India. 2022-01-26. ISSN 0971-8257. נבדק ב-2023-09-03.
↑  "Tata Consultancy Services Consolidated Profit & Loss account, Tata Consultancy Services Financial Statement & Accounts", www.tcs.com
↑   ענבל אורפז, תאגיד TATA ההודי מקים מרכז חדשנות בישראל, באתר TheMarker‏, 22 ביוני 2014
↑   סיון איזסקו, עלות החלפה והפעלת המחשוב בבנק יהב - יותר ממיליארד שקל, באתר TheMarker‏, 7 בספטמבר 2015
↑   ג'ניה וולינסקי, "אנחנו באירוע היסטורי שיביא את ישראל לחזית החדשנות בבנקאות", באתר TheMarker‏, 5 באוגוסט 2021
↑  יהודה קונפורטס, הממשלה תקים לשכה שתיתן שירותי IT לבנקים קטנים ובינוניים -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2017-03-15
↑  יניב הלפרין, ‏TCS תקים את התשתית הטכנולוגית של הבנק הדיגיטלי – שיחל לפעול ב-2021, באתר "אנשים ומחשבים", 26 בינואר 2020
 ג'ניה וולינסקי, מיכאל רוכוורגר, "אנחנו באירוע היסטורי שיביא את ישראל לחזית החדשנות בבנקאות", באתר TheMarker‏, 5 באוגוסט 2021
↑  אלה לוי-וינריב, ‏"הבנק החברתי" הראשון יוצא לדרך: אגודת האשראי אופק קיבלה רישיון, באתר גלובס, 18 במרץ 2021
גד ליאור, הקלה שתעודד הקמת בנקים נוספים? הוקמה לשכת שירותי מחשוב לגופים פיננסיים, באתר ynet
↑   דניאל שמיל, לקראת כנס אקומושן: טאטא ויגואר פותחות משרד לאיתור טכנולוגיה בישראל, באתר TheMarker‏, 23 במאי 2023
↑  ביקור ברקת בהודו: הענקית ההודית טאטא בוחנת להרחיב את פעילותה בישראל | ישראל היום, באתר www.israelhayom.co.il, ‏2023-08-21
| --- | --- |
בקרת זהויות :  BIBSYS: 13030447  ISNI: 0000 0001 2167 8812  LCCN: nb2012007051  VIAF: 138345291   WorldCat (עם VIAF): 138345291
מסע בין כוכבים: הסדרה המקורית – דמויות

זוהי רשימת דמויות מסדרת הטלוויזיה המדע בדיוני "מסע בין כוכבים: הסדרה המקורית".
ג'יימס טי. קירק
ספוק
ליאונרד מק'קוי
מונטגומרי סקוט
אוהורה
סולו
פאבל צ'כוב
ג'ניס ראנד
אנושות > ניוטה או'הורה

ניוטה או'הורה, בגילומה של השחקנית נישל ניקולס, היא קצינת הקשר הראשית על ספינת החלל אנטרפרייז תחת פיקודו של קפטן קירק ב"מסע בין כוכבים: הסדרה המקורית". בסרט "מסע בין כוכבים: הסרט" היא מקודמת מדרגת לוטננט לדרגת לוטננט-קומנדר, ובסרט "מסע בין כוכבים 2: זעמו של חאן" לדרגת קומנדר.
אנושות > אמנדה גרייסון

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אנושות > וילארד דקר

וילארד דקר, בגילומו של השחקן סטיבן קולינס, בנו של קומודור מאט דקר, הוא קפטן ספינת החלל אנטרפרייז, לפני שערק משירותו בצי הכוכבים והצטרף אל ויג'ר. דמותו של דקר פותחה במקור עבור סדרת הטלוויזיה "Star Trek: Phase II", עד אשר פרויקט זה הפך לסרט הקולנוע "מסע בין כוכבים: הסרט". חלק מהאלמנטים של דמות זו דומים לאלה של ויליאם רייקר, השני בפיקוד על האנטרפרייז-D ב"מסע בין כוכבים: הדור הבא".
Willard Decker באתר Memory Alpha (ויקי מסע בין כוכבים)
אנושות > ג'יליאן טיילור

ד"ר ג'יליאן טיילור, בגילומה של השחקנית קת'רין היקס, היא ביולוגית על כדור הארץ של המאה ה-20 המופיעה בסרט "מסע בין כוכבים 4: השיבה הביתה". טיילור מתאהבת בקפטן קירק, וחוזרת איתו אל המאה ה-23.
ההשראה לדמותה של טיילור באה מביולוגית שהשתתפה בסרט תיעודי של נשיונל ג'יאוגרפיק על לווייתנים.
Gillian Taylor באתר Memory Alpha (ויקי מסע בין כוכבים)
אנושות > קלארק טרל

קלארק טרל, בגילומו של השחקן פול וינפילד, הוא הקפטן של ספינת החלל רילאיינט. טרל מוצא עצמו תחת שליטתו של חאן נוניאן סינג, כתוצאה מהחדרת צלופח סטי אל תוך ראשו. כאשר חאן מורה לו להרוג את אדמירל קירק, במקום לרצוח את הקולגה שלו – קצין צי הכוכבים, טרל מתאבד.
דמותו של טרל מופיעה בסדרת ספרים Star Trek Vanguard ביחד עם דמותה של ד"ר קרול מרקוס. יחד הם מתחילים לעבוד על יסודות פרויקט "ג'נסיס".
Clark Terrell  באתר Memory Alpha (ויקי מסע בין כוכבים)
אנושות > אלכסנדר מרקוס

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אנושות > דייוויד מרקוס

דייוויד מרקוס, בגילומו של השחקן מריט באטריק, הוא בנם של ג'יימס ט' קירק וקרול מרקוס. הוא עבד על פיתוח מכשיר ה"ג'נסיס". דייוויד נהרג על ידי הקלינגונים על פני כוכב הלכת המכונה "ג'נסיס".
David Marcus באתר Memory Alpha (ויקי מסע בין כוכבים)
אנושות > קרול מרקוס

קרול מרקוס, בגילומה של השחקנית ביבי בש, היא בתם של אלכסנדר מרקוס ו-וולאס[דרושה הבהרה]. הייתה ביחסים עם ג'יימס קירק והולידה מתוכם את דייוויד מרקוס. משמשת כמדענית ועבדה ביחד עם בנה על פיתוח מכשיר ה"ג'נסיס".
אנושות > קארטרייט

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אנושות > ג'ורג' סמואל קירק

ג'ורג' סמואל "סאם" קירק היה אחיו של ג'יימס קירק, שנהרג על ידי טפיל מעופף בפרק "Operation: annihilate!". עיסוקו היה ביולוג בכוכב דנבה.
George Samuel Kirk באתר Memory Alpha (ויקי מסע בין כוכבים)
וולקנים > ולריס

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
וולקנים > סוראק

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
וולקנים > סייבוק

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קלינגונים > צ'אנג

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קלינגונים > קאנג

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קלינגונים > קולות'

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קלינגונים > קור

קור, בגילומו של השחקן ג'ון קוליקוס, הוא הקלינגון הראשון שהופיע אי פעם ב"מסע בין כוכבים". הוא הופיע לראשונה בסדרה "מסע בין כוכבים: הסדרה המקורית", כאנטגוניסט לקפטן קירק. קומנדר קור שלט במשך זמן קצר על כוכב הלכת אורגניה, כמושל הצבאי. מספר שנים מאוחר יותר, ספינתו של קור, ה-"Klothos", אבדה במשולש הדלתא, אך הצליחה להימלט משם, בעזרתה של האנטרפרייז.
ג'יימס דוהאן דיבב את דמותו של קור בסדרת האנימציה.
ג'ון קוליקוס חזר לגלם את דמותו של קור בשלושה מפרקי "מסע בין כוכבים: חלל עמוק 9", כחברם של קורזון דקס, ולאחר מכן ג'דזיה ואזרי. קור נהרג בקרב מפואר, כאשר שימש כפיתיון על מנת להרחיק ספינת ג'מהדאר, ובכך לאפשר לשאר צי הספינות הקלינגוני להימלט (הפרק "Once More Unto the Breach").
Kor באתר Memory Alpha (ויקי מסע בין כוכבים)
קלינגונים > קרוג

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  "Willard Decker". startrek.com. נבדק ב-1 ביולי 2010. {{cite web}}:  (עזרה)
1 2  Okuda, Mike and Denise Okuda, with Debbie Mirek (1999). The Star Trek Encyclopedia. Pocket Books. ISBN 0-671-53609-5.{{cite book}}:  תחזוקה - ציטוט: multiple names: authors list (link)
↑
↑  Fischer, 37.
↑
| מסע בין כוכבים: הסדרה המקורית |
| --- | --- | --- |
| יוצר הסדרה | ג'ין רודנברי |  |
| שחקנים ראשיים | ויליאם שאטנר • לנרד נימוי • דפורסט קלי • ג'יימס דוהאן • ג'ורג' טאקיי • נישל ניקולס • וולטר קניג • מייג'ל בארט |  |
| דמויות ראשיות | ג'יימס טיבריוס קירק • ספוק • ליאונרד מק'קוי • מונטגומרי סקוט • היקארו סולו • ניוטה אוהורה • פאבל צ'כוב |  |
| דמויות משנה | הארי מאד • סאביק • סארק • חאן נוניאן סינג • כריסטופר פייק • כריסטין צ'אפל • זפרם קוקרן • קיילאס • ג'ניס ראנד • רוברט אפריל |  |
| גזעי חייזרים | אוריונים • אנדוריאנים • גורן • וולקנים • קלינגונים • רומולאנים |  |
| מושגים | אנטרפרייז • ג'נסיס • חולצה אדומה • טרנספורטר • יקום המראה • משכפל • פדרציית הכוכבים המאוחדת • הצו העליון • צי הכוכבים • קוביאשי מארו • רביע גלקטי |  |
| ציטוטים | ‏"Where no man has gone before"‏ • "אני רופא, לא..." •  "שגר אותי למעלה, סקוטי" |  |
| סרטי הקולנוע | מסע בין כוכבים • זעמו של חאן • החיפוש אחר ספוק • השיבה הביתה • הגבול האחרון • הארץ הלא נודעת |  |
| פרקים בולטים | The Menagerie • The City on the Edge of Forever • Spectre of the Gun |  |
| ראו גם | זיכיון מסע בין כוכבים • מסע בין כוכבים: סדרת האנימציה |  |
סטיבן קולינס כוילארד דקר, מתוך סרט הקולנוע "מסע בין כוכבים: הסרט", 1979.
קת'רין היקס כג'יליאן טיילור, מתוך סרט הקולנוע "מסע בין כוכבים 4: השיבה הביתה", 1986.
פול וינפילד כקלארק טרל, מתוך סרט הקולנוע "מסע בין כוכבים 2: זעמו של חאן", 1982.
מריט באטריק כדייוויד מרקוס, מתוך סרט הקולנוע "מסע בין כוכבים 2: זעמו של חאן", 1982.
קור, בפרק "Once More Unto the Breach" של "מסע בין כוכבים: חלל עמוק 9", שנת 1998.
פרס תרבות יהודית ע"ש אורי אורבך

| --- | --- |

 תיאור:  פרס ליוצרים בתחום התרבות היהודית
 מדינה:  ישראל 
 הגוף המעניק:  מ-2016: משרד החינוך מ-2019: משרד ההשכלה הגבוהה והמשלימה
 תקופת הפרס:  1999–הווה (כ־25 שנים)
 נקרא על שם:  אורי אורבך
  אתר האינטרנט הרשמי של פרס תרבות יהודית ע"ש אורי אורבך
 
פרס תרבות יהודית ע"ש אורי אורבך מוענק ליוצרים בתחומי התרבות היהודית על ידי האגף לתרבות יהודית במשרד החינוך.
הפרס הוענק לראשונה בשנת ה'תש"ס (1999) בתקופת שר החינוך יצחק לוי. הוא הוענק ברציפות עד שנת 2008.
בשנת 2016 חודשה הענקת הפרס על ידי נפתלי בנט, לזכרו של אורי אורבך. מאז חידושו עומד גובה הפרס על 150,000 ש"ח לכל תחום.
הפרס ניתן בתחומים אחדים:
תיאטרון – מחזאי, במאי, שחקן
קולנוע – מפיק, תסריטאי, במאי, שחקן
ספרות ושירה – סופר, משורר
מחול – כוריאוגרף רקדן, להקת מחול
מוזיקה – מלחין, תמלילן, מבצע
מפעל חיים
בעבר נקרא הפרס פרס שר החינוך ליצירה בתחום התרבות היהודית, פרס שרת ההתיישבות והמשימות הלאומיות, פרס שר ההשכלה הגבוהה והמשלימה לתרבות יהודית, ופרס שר החינוך לתרבות יהודית, בהתאם למשרדים שחילקו אותו.
הזוכים > 1999

צבי פישמן
שמואל לרמן
יוסף אחיטוב
הזוכים > 2000

זאב ספראי
ד"ר רפאל ועקנין
הזוכים > 2001

הרב ד"ר יצחק דב פריז
גיורא פוזיילוב
ז'אק ז'אנו
הרב ד"ר ברוך ברנר
הזוכים > 2002

אפרים משה קורנגוט
ד"ר שרה כ"ץ
הרב יאיר יהודה בן מנחם
הזוכים > 2003

סמדר שרלו
יצחק רקנטי
הרב משה לוונטהל
הזוכים > 2004

ד"ר יצחק מייטליס
רזילי קופרמן
הרב ד"ר מיכאל אברהם
הזוכים > 2005

מרים קציר
הרב אברהם וולפיש
יונדב קפלון
הזוכים > 2006

הרב אורי רותם
שמואל פאוסט
מוריה הראל
הזוכים > 2007

הרב ידידיה הלוי פרנקל
אריה (בודה) בודנהיימר
אילת יפרח
הזוכים > 2008

עינת קאפח
ד"ר אילן צים
ראובן גפני
הזוכים > 2016

תיאטרון - רחל קשת, ברוך ברנר
קולנוע - דינה פרלשטיין, יאיר קדר
ספרות ושירה - שרה פרידלנד בן-ארזה, חיים סבתו
מחול - אנסמבל כע"ת, תמרה מיאלניק
מוזיקה - נעמי חשמונאי, אביהו מדינה
מפעל חיים - שולי רנד
הזוכים > 2017

תיאטרון - גלעד אלפסי, נועה אריאל
קולנוע - אביגיל שפרבר, אמיל בן שמעון
ספרות ושירה - יונדב קפלון, מירה קדר
מחול - שלמה ממן, להקת נגה
מוזיקה - קובי אוז, אודהליה ברלין
מפעל חיים - שלמה גרוניך
הזוכים > 2018

תיאטרון - רחלי מושקוביץ, גיא בירן
קולנוע - מרדכי קרשנר
ספרות ושירה - אמונה אלון, יורם טהרלב
אמנות חזותית - אבנר בר חמא, ציפי מזרחי
מוזיקה - נאור כרמי, ליאור אלמליח
מפעל חיים - אביתר בנאי
הזוכים > 2019

תיאטרון - שמואל עצמון, נתנאלה אסתר תירוש הכהן
קולנוע - יוסי מדמוני, נעם דמסקי
ספרות ושירה - אלחנן ניר, עמותת זלדה
מחול - רבקה וולקר ואלישבע רזווג (להקת המחול פעמים), ציפי ניר
מוזיקה - אתי אנקרי, ישי ריבו
מפעל חיים - הרב ד"ר יואל בן נון, שלמה בר
הזוכים > 2020

תיאטרון - סוניה סודרי, אביחי שילה
קולנוע - אורי אלון, זיו נווה
ספרות ושירה - שלומית נעים-נאור, הרצל ובלפור חקק
מוזיקה - אהרן רזאל, אבטה בריהון
אמנות פלסטית - חני כהן זדה, אשר דהן
מפעל חיים - אהרון עמרם, שמחה רז
הזוכים > 2022

תיאטרון - צביה מרגליות, עופר גורן
קולנוע - יהודה גרובייס, משה אלפי, מחלקת ההפקה של עמותת "סולמות" (בראשות הרב יוסף צבי רימון)
ספרות ושירה - דורית אורגד, יורם ניסינוביץ'
מוזיקה - עמיר בניון, מורין נהדר
אמנות פלסטית - פורת סלומון, מאיה ז"ק
מפעל חיים - ג'קי לוי, מנשה לב-רן
הערות שוליים

↑  אור קשתי, משרד החינוך יעניק פרס ליוצרים בתחום התרבות היהודית בסך 150 אלף, באתר הארץ, 7 בדצמבר 2015
↑  פרס שר החינוך ליוצרים בתחומי התרבות היהודית, תשע"ו - 2016
↑  עפר לבנת, ‏אשתו של גרוניך קיבלה את הפרס בשמו, מתלוננת נוספת: "הייתי קורבן של ניצול", באתר מעריב אונליין, 25 בספטמבר 2017,
↑  עפר לבנת, ‏יורם טהר-לב ואמונה אלון יקבלו את פרס לתרבות יהודית, באתר מעריב אונליין, 9 באוקטובר 2018
↑  חזקי ברוך, יוצרות המחול רבקה וולקר ואלישבע רזווג זכו בפרס היצירה היהודית, באתר ערוץ 7, 7 באוקטובר 2019
↑  חדשות כיפה, ‏אלו הזוכים בפרס 'תרבות יהודית' על שם אורי אורבך,  באתר כיפה, 22 בדצמבר, 2020 18:36
↑  צביה מרגליות ועופר גורן זכו בפרס אורי אורבך בתחום התיאטרון, באתר ערוץ 7, 30 באפריל 2023
↑  בנצי רובין, ‏בין הזוכים בפרס אורי אורבך לתרבות יהודית: קולנוען חרדי, באתר "סרוגים", 30 באפריל 2023
↑  אלו הזוכים בפרס אורי אורבך לשירה וספרות, באתר "סרוגים", 30 באפריל 2023
↑  אלו הזוכים בפרס אורי אורבך בתחום המוזיקה, באתר "סרוגים", 30 באפריל 2023
↑  פורת סלומון ומאיה ז"ק זכו ב"פרס אורי אורבך לתרבות יהודית" בתחום האומנות הפלסטית, באתר ערוץ 7, 30 באפריל 2023
↑  חזקי ברוך, ג'קי לוי ומנשה לב רן הם הזוכים ב"פרס אורי אורבך לתרבות יהודית" לשנת תשפ"ג בתחום מפעל חיים, באתר ערוץ 7, 30 באפריל 2023
|  פרסים ישראליים  |
| --- | --- | --- |
| פרסים כלליים | פרס ישראל • פרס משרד החינוך והתרבות • פרס וולף • פרס א.מ.ת. • פרס דן דוד • פרס רוטשילד • פרס ירושלים • פרס בראשית • פרס יושב-ראש הכנסת לאיכות החיים |  |
| ציונות | פרס בגין • פרס בוני ציון • פרס יגאל אלון • פרס הרצל (הרצליה) • פרס בן-גוריון • פרס היצירה בתחום הציונות • פרס מוסקוביץ' לציונות • פרס ירושלים (ערוץ 7) • פרס שומר ציון |  |
| טכנולוגיה | פרס ביטחון ישראל • פרס ראש הממשלה ליזמות ולחדשנות • פרס ראש הממשלה לחדשנות בתחום תחליפי נפט |  |
| מדעים מדויקים | פרס אברבנאל  • פרס ארדש • פרס הארווי • פרס לויצקי • פרס נסיהו • פרס קריל |  |
| מוזיקה | פרס אקו"ם • פרס ראש הממשלה לקומפוזיטורים • פרס עמ"י |  |
| ספרות | פרס ביאליק • פרס ברנר • פרס זאב • פרס טשרניחובסקי • פרס ספיר • פרס ברנשטיין • פרס גפן • פרס עומר • פרס רופין • פרס קוגל • פרס היצירה לסופרים עבריים • פרס רעיית נשיא המדינה לשירה עברית |  |
| אמנות פלסטית | פרס עידוד היצירה לאמנות פלסטית • פרס האמן הצעיר • פרסי מוזיאון ישראל • פרסי מוזיאון תל אביב • פרס אנדי • פרס קרן גוטסדינר לאמן ישראלי צעיר • פרס הרמן שטרוק • פרס רפפורט • פרס שיף • פרס היצירה הציונית • פרס ליאון קונסטנטינר • פרס קרן מנדל ואווה פונדיק לאמנות ישראלית |  |
| ספרות תורנית | פרס הרב עובדיה יוסף לכתיבה הלכתית • פרס הרב קוק לספרות תורנית • פרס ירושלים לספרות תורנית • פרס לספרות תורנית בני ברק • פרס הרב מימון • פרס הרב טולידאנו לספרות תורנית • פרס הרב בר שאול |  |
| עיתונות | פרס סוקולוב • פרס דוש לקריקטורה • פרס עיפרון הזהב |  |
| קולנוע וטלוויזיה | פרס האקדמיה לטלוויזיה • פרס אופיר • פרס גרוס למצוינות באנימציה |  |
| תרומה לחברה | אות הנשיא להתנדבות • פרס זוסמן-ג'וינט • פרס ירושלים לאחדות ישראל |  |
מרדכי נדיבי

| --- | --- |
אין תמונה חופשית
 לידה:  20 בנובמבר 1924 כ"ג במרחשון תרפ"ה ישראל בן שמן, ישראל
 נהרג:  20 באפריל 1971 (בגיל 46)
 מדינה:  ישראל 
 כינוי:  מוטק'ה
 השתייכות:   ההגנה  צבא הגנה לישראל
 תקופת הפעילות:  מ-1946 
 דרגה:    אלוף-משנה
 תפקידים בשירות
 מפקד פלוגה בחטיבת גבעתי  קצין מבצעים ומג"ד בחטיבת ירושלים  מפקד מחוז דן
 פעולות ומבצעים
   מלחמת העצמאות    מלחמת ששת הימים
 
מרדכי נדיבי (כונה גם מוטק'ה; 20 בנובמבר 1924 - 20 באפריל 1971) היה פעיל ההגנה, עסק בעליה הבלתי-לגלית (עלייה ב'), היה מהמפקדים הראשונים של חיל הרגלים בצה"ל, סיים את חייו בעלותו על מוקש במהלך סיור כמפקד מחוז דן, בדרגת אלוף-משנה, והיה לאחד מחללי צה"ל הבכירים ביותר שנפלו בעת מילוי תפקידם.
חייו

בן אלימלך ונחמה. נולד בבן שמן. אביו, אלימלך אבנר, היה בין מעצבי "ההגנה" במאבק נגד הבריטים ומראשוני האלופים בצה"ל. לאחר לידתו עברה המשפחה לקבוצת גבע, שם גדל. למד בבית החינוך בצפון תל אביב (במחזור הראשון) ובבית-הספר "תיכון חדש" בתל אביב. לאחר סיום בית-הספר התיכון, הוא החל ללמוד בטכניון העברי בחיפה. הוא גויס לחי"ש, עשה תפקידי אימון והדרכה והגיע לדרגת מ"מ.
בשנת 1946, לאחר סיום מלחמת העולם השנייה, הוא נשלח לגרמניה, מטעם ה"הגנה", כדי לסייע במאמצי העלייה הבלתי-ליגלית. הוא שהה בגרמניה כשנתיים במסגרת זו.
עם פרוץ מלחמת העצמאות חזר מרדכי לישראל, גויס כאחד מראשוני חיל הרגלים והגיע לתפקיד מפקד פלוגה בחטיבת גבעתי. בתום המלחמה הוא שוחרר מצה"ל, אך כעבור תקופה קצרה נקרא שוב לצבא הקבע.
במרץ 1951 נשא אישה. באותה השנה הוא עבר קורס מג"דים ומילא תפקידי הדרכה וחינוך. הוא עסק בקליטת העולים החדשים בצבא. בשנת 1955 שירת במחלקת ההדרכה במטה הכללי. באוקטובר 1958 סיים את בית-הספר לפיקוד ומטה ולאחר-מכן היה קצין מבצעים בחטיבת ירושלים ובהמשך מג"ד בחטיבה. עם סיום תפקידו בירושלים עבר לבית-הספר לקצינים בדרגת סגן-אלוף.
במלחמת ששת הימים היה מפקד גדוד והשתתף בכיבוש השומרון. לאחר המלחמה נתמנה למדריך ראשי בבית-הספר לפיקוד ומטה.
במאי 1970 הוענקה למרדכי דרגת אלוף-משנה והוא התמנה למפקד מחוז דן.
ב-20 באפריל 1971 (כ"ה בניסן תשל"א) נהרג בעלותו על מוקש בשעת סיור מוקדם לאיתור שטחים לאימון. בסיור נהרגו 2 קצינים נוספים ונפצעו 3 חיילים. הוא הניח אישה וארבעה ילדים והובא לקבורה בבית-הקברות הצבאי בקריית שאול.
באפקה הוקם בית על-שם אביו, האלוף אלימלך אבנר. בבית זה יוקדש חדר לזכר בנו מוטק'ה.
ראו גם

אלימלך אבנר
ארקדי דבורקוביץ'

ארקדי ולדימירוביץ' דבורקוביץ' (ברוסית: Аркадий Владимирович Дворкович; נולד ב-26 במרץ 1972, מוסקבה, רוסיה הסובייטית, ברית המועצות) הוא כלכלן ומדינאי רוסי. מכהן כנשיא איגוד השחמט העולמי מאז אוקטובר 2018.
קודם לכן עמד בראש קרן סקולקובו, האחראית לניהול מרכז החדשנות סקולקובו. כיהן כסגן ראש ממשלת רוסיה לענייני תעשיית האנרגיה, מה-21 במאי 2012 ועד ה-10 במאי 2018 ומאז ה-4 ביולי 2012 עד מאי 2018 כיהן במקביל גם כיו"ר הוועדה הממשלתית לפיקוח וניטור שוקי המזון.
ביוגרפיה

ארקדי דבורקוביץ' נולד במוסקבה לוולדימיר דבורקוביץ', שופט בינלאומי בטורנירי שחמט (1973-2005). ארקדי התחנך בבית הספר תיכון מס' 144 במוסקבה תוך הצטיינות יתרה בתחום המתמטיקה. הוא סיים את הפקולטה לכלכלה של אוניברסיטת מוסקבה ב-1994 בתחום ה"קיברנטיקה הכלכלית" ובאותה שנה סיים בהצלחה את לימודיו בבית הספר הרוסי לכלכלה שנוסד על ידי ממשל ילצין על מנת לעודד יזמים צעירים. ב-1997 קיבל תואר בכלכלה מאוניברסיטת דיוק, לאחר שהשלים שם את לימודיו.
מ-1994 היה מנכ"ל ויועץ מדעי בכיר בצוות של קבוצת מומחים ויועצים של משרד האוצר הרוסי. החל משנת 2000 היה למומחה של המרכז לעיבודים מחקריים, ארגון לא מסחרי שהוקם על ידי ממשלת רוסיה. מאוגוסט 2000 היה ליועצו של הרמן גרף, שר המסחר והפיתוח הכלכלי. ב-2001 היה לסגן השר למסחר ופיתוח כלכלי. ב-2004 עבד בחברה פרטית למשך זמן-מה ובאפריל 2004 מונה לראש מינהל המומחים של נשיא רוסיה. במאי 2008, דמיטרי מדבדב מינה אותו לעוזרו לענייני כלכלה.
עם כינון ממשלת מדבדב הראשונה במאי 2012, הוא מונה ב-21 במאי 2012 לתפקיד סגן ראש הממשלה לענייני אנרגיה על ידי דמיטרי מדבדב והחל מקיץ אותה שנה הוא עומד בראש הוועדה הממשלתית לניטור שוק המזון.
מאז 2007 דבורקוביץ' הוא סגן ראשון לנשיא התאחדות השחמט הרוסית, תוך ניסיונות לקדם את תחום השחמט ברוסיה. ב-2006 היה לחבר בהתאחדות הכדורגל הרוסית והיה ראש התוכנית לפיתוח הכדורגל הרוסי. ב-19 במאי 2008 הוא מונה גם לעמוד בראש קבוצת מומחים לענייני קשרים עם המדינות המתועשות, חברותיה של רוסיה בארגון G-8.
מאז 11 בינואר 2010 הוא חבר בוועדה הממשלתית לפיתוח הכלכלה.
במאי 2018 לא מונה מחדש לתפקיד סגן ראש הממשלה ובמקום זאת מונה על ידי מדבדב לעמוד בראש קרן סקולקובו, לניהול מרכז החדשנות סקולקובו. ייתכן והדחתו מתפקיד סגן ראש הממשלה קשור להפצת סרטון בו הוא ביחד עם שר החקלאות דאז אלכסנדר טקצ'וב מצבע שיר של נדז'דה קדישבה ונשמע הרמת כוסית "עבור הלובי החקלאי" (גם טקצ'וב איבד את תפקיד השר).
משנת 2015 הוא עומד גם בראש דירקטוריון חברת הרכבות הרוסית.
במהלך ספטמבר 2018, הגיש דבורקוביץ' מועמדות לנשיאות איגוד השחמט העולמי. בשלושה באוקטובר הוא נבחר לתפקיד ובאוקטובר אותה שנה הוא נבחר ברוב קולות לעמוד בראש איגוד השחמט העולמי. כבר בתחילת כהונתו הודיע על העברת מטה איגוד השחמט מאתונה שביוון ללוזאן שבשווייץ.
חייו האישיים

הוא דובר רוסית, גרמנית ואנגלית, ונחשב לידידו הקרוב של דמיטרי מדבדב. הוא נשוי לזומרוד רוסטאמובה, כלכלנית אף היא שהייתה בעבר סגנית השר לרכוש ממשלתי. הם נשואים מאז 2001 ולהם שני בנים.
הוא זכה לכמה עיטורים ממלכתיים, ביניהם עיטור תודות מאת נשיא רוסיה, האחד מולדימיר פוטין ב-2004 שהודה על תרומתו הפעילה בהכנת הנאום הנשיאותי לאספה הפדרלית, השני אף הוא על פעילותו הרבה בהכנת הנאום הנשיאותי לאספה הפדרלית של דמיטרי מדבדב, עיטור שהעניק לו ב-18 בינואר 2010.
הערות שוליים

↑  Arkady Dvorkovich elected FIDE President
↑  חשוף בצריח
↑  Медведев предложил Дворковича в председатели фонда "Сколково"
↑  https://ura.news/news/1052372110
↑  THE BBC JOURNALIST STEPHEN SACKUR'S INTERVIEW WITH THE FIDE PRESIDENTIAL CANDIDATE ARKADY DVORKOVICH, https://batumi2018.fide.com/en (ארכיון)
↑  "chess24.com on Twitter". Twitter. נבדק ב-2018-10-03.
| --- | --- |
בקרת זהויות :  GND: 171840283  VIAF: 210363491   WorldCat (עם VIAF): 210363491
נורית טל-טנא

| --- | --- |

 לידה:  1974 (בת 50 בערך)
 השכלה:  האוניברסיטה הפתוחה, אוניברסיטת תל אביב
 https://www.nurit-tal-tenne.com/
 
נורית טל-טנא (נולדה ב-1974) היא אוצרת אמנות עצמאית, חוקרת ומרצה. מחברת הספר "הדובה הגדולה – מדברות על דיכאון אחרי לידה" שיצא בהוצאת פרדס.
הערות שוליים

↑   נורית טל-טנא ואורנה פיטוסי אודות הספר "הדובה הגדולה" דיכאון אחרי לידה ב"עושים סדר", סרטון בערוץ "Sivan Tal", באתר יוטיוב (אורך: 06:25)
↑  'הדובה הגדולה – מדברות על דיכאון אחרי לידה', מחברת: נורית טל-טנא, 2019, הוצאת 'פרדס' ו'אדמה'.
↑  תערוכת העשור של אמני העמק - גם כן תרבות Gam Ken Tarbut, באתר omny.fm
↑  RebeliousEye (2011-05-16), תערוכה בנושא דיכאון אחר לידה- ראיון בערב חדש, נבדק ב-2024-07-03
↑  נורית טל-טנא, אי-מהות, קטלוג, 8/5/2011,'ערב-רב',, באתר ערב-רב, ‏8/5/2011
↑  I Mahut, nurit-tal-tenne
↑  לכל אמא צריכה להיות את הבחירה האם להניק או לא, באתר און לייף, ‏2018-03-05
↑  About breastfeeding and nourishment, nurit-tal-tenne
↑  Dancing Rina Schenfeld, nurit-tal-tenne
↑  גם בגיל 79 רנה שינפלד לא מפסיקה לרקוד, באתר און לייף, ‏2017-03-22
↑  DATA MINING, מוזיאון ארץ ישראל
↑  marcusshahar (2020-03-31), שחר מרקוס  DATA MINING, נבדק ב-2024-07-04
↑  Portfolio, משלחות חקר לכריית מידע: שחר מרקוס במוזיאון ארץ ישראל, באתר מגזין פורטפוליו, ‏2019-09-26
↑  N12 - התמונה הישנה של נתניהו - והסערה: "תנועת יד של תנועות..., באתר N12, ‏2020-07-20
↑  Site Shaar Haamakim (2020-11-16), מתערוכתו של הצלם בועז לניר: "קיבוץ שער העמקים למרגלות הכרמל - אנשים", אוצרת: נורית טל-טנא, נבדק ב-2024-08-22
↑  האיש בחליפה החומה, באתר nurit-tal-tenne
↑  איגוד מרכזי הסיוע לנפגעות ונפגעי תקיפה מינית, באתר איגוד ומרכזי הסיוע לנפגעות ולנפגעי תקיפה מינית
↑   אבי פיטשון, הלוקיישן שבחר אלדד רפאלי להצגת צילומיו מאלנבי 58 מתגמד מול חשיבותם, באתר הארץ, 16 בספטמבר 2021
↑  day for night - allenby, nurit-tal-tenne
↑  Day for Night[1 — Allenby], נורית טל-טנא
↑  exhibition-8 – הגלריה לאמנות אום אל-פחם
| --- | --- |
בקרת זהויות :  NLI: 987007297909905171  ISNI: 0000 0000 5770 1044  LCCN: no2009036752  VIAF: 83578847   WorldCat (עם VIAF): 83578847